Man swaar gestraf vir moord op polisieman - Maroela Media
'n Man is gevonnis vir die moord op 'n polisiebeampte drie jaar gelede.
Kapt. Stephen Thakeng, woordvoerder van die polisie, het gesê ao. Thomas Mngomezulu (49) is in Desember 2012 in Maokeng in die Vrystaat aangeval. Hy is van sy beursie en dienspistool beroof voordat hy vermoor is. Sy private voertuig is verlate naby Brentpark in Kroonstad gevind terwyl sy liggaam in 'n veld in Maokeng gevind is.
Volgens Thakeng het die Valke in Welkom die saak ondersoek en is twee mans in verband met die moord in hegtenis geneem. Een van die verdagtes is egter vrygespreek. Jack Smous (32) is skuldig bevind en tot 46 jaar tronkstraf gevonnis.
Beter as lewenslank. Hoop net dat hy geen keuse op parool moet kry nie.
Dit is die soort vonnis wat ek graag wil sien vir alle moordenaars en verkragters. Wie is die briljante regter?